
REPUBLIKA HRVATSKA
ŠIBENSKO-KNINSKA ŽUPANIJA
OPĆINA BILICE
OPĆINSKI NAČELNIK 

KLASA: 342-05/26-01/1
URBROJ: 2182-19-26-4
Bilice, 06. ožujka 2026. 

Temeljem članka 71. stavak 1. Zakona o pomorskom dobru i morskim lukama („Narodne novine“ br. 83/23), članka 22. Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“, broj 16/24) i  članka 7. i 8. Plana upravljanja pomorskim dobrom na području Općine Bilice za razdoblje 2024. - 2028. godine („Službeni glasnik Općine Bilice“ broj 12/23 i 4/25) (u daljnjem tekstu: Plan), načelnik Općine Bilice dana 06. ožujka 2026. godine raspisuje


PONOVLJENI JAVNI NATJEČAJ
ZA DODJELU DOZVOLA NA POMORSKOM DOBRU NA PODRUČJU OPĆINE BILICE
ZA RAZDOBLJE 2026. – 2027. GODINE


1. PREDMET NATJEČAJA
a) Djelatnosti i sredstva
Raspisuje se javni natječaj za dodjelu dozvola na pomorskom dobru u općoj uporabi na području Općine Bilice za razdoblje 2026.-2027. godine, za sljedeće djelatnosti i sredstva:
1. iznajmljivanje sredstava, i to:
a) brodica na motorni pogon
b) daska za jedrenje, sandolina, pedalina, sup daska i sl.
2. ugostiteljstvo i trgovina, i to putem sredstava kako slijedi:
a) pripadajuća terasa objekta
b) ambulantna prodaja (škrinja, aparati za sladoled i sl.)
c) kiosk, prikolice, montažni objekti do 12 m² i sl.
3. komercijalno-rekreacijski sadržaji, i to putem sredstava kako slijedi:
a) aqua park i drugi morski sadržaji,
b) suncobrani, ležaljke
c) zabavni sadržaji
b) Mikrolokacije
Mikrolokacije za obavljanje djelatnosti iz točke 1. pod a) ovog natječaja određene su na Grafičkom prilogu – Mikrolokacije za Plan upravljanja pomorskim dobrom - 2024.–2028. godine, na kartama od 1 do 6, a koji čini sastavni i obvezni prilog ovog natječaja kako slijedi po uvalama:

 	UVALA STUBALJ:
1. Uvala Stubalj, obuhvat mikrolokacije prikazuje Karta 1, za djelatnosti:
· Iznajmljivanje sredstava: 
· Brodica na motorni pogon (do 5 kom)
· Daska za jedrenje, sandolina, pedalina, sup daska i sl. (do 25 kom)
2. Uvala Stubalj, obuhvat mikrolokacije prikazuje Karta 2, za djelatnosti:
-     Ugostiteljstvo i trgovina:
-     pripadajuća terasa objekta (po objektu do 200 m2)
-     ambulantna prodaja (škrinja, aparati za sladoled i sl.) - 5 komada
-     kiosk, prikolice, montažni objekti do 12m2 i sl. - 4 komada
3. Uvala Stubalj, obuhvat mikrolokacije prikazuje Karta 3, za djelatnosti:
· Komercijalno-rekreacijski sadržaji:
· aquapark i drugi morski sadržaji – 1 komad
· suncobrani (do 50 kom), ležaljke (do 50 kom)
· Zabavni sadržaji – do 12 komada

              UVALA VRULJE: 
4. Uvala Vrulje, obuhvat mikrolokacije prikazuje Karta 4, za djelatnosti:
· Iznajmljivanje sredstava: 
· Brodica na motorni pogon (do 5 kom)
· Daska za jedrenje, sandolina, pedalina, sup daska i sl. (do 25 kom)
5. Uvala Vrulje, obuhvat mikrolokacije prikazuje Karta 5, za djelatnosti:
-     Ugostiteljstvo i trgovina:
-     pripadajuća terasa objekta (po objektu do 200 m2)
-     ambulantna prodaja (škrinja, aparati za sladoled i sl.) - 5 komada
-     kiosk, prikolice, montažni objekti do 12m2 i sl. - 4 komada
6. Uvala Vrulje, obuhvat mikrolokacije prikazuje Karta 6, za djelatnosti:
· Komercijalno-rekreacijski sadržaji:
· aquapark i drugi morski sadržaji – 1 komad
· suncobrani (do 50 kom), ležaljke (do 50 kom)
· Zabavni sadržaji – do 12 komada
c) Početni iznosi godišnjih naknada za dozvole na pomorskom dobru
	Kako za Javni natječaj za dodjelu dozvola na pomorskom dobru na području Općine Bilice za razdoblje 2026.-2027. godine (KLASA: 342-05/26-01/1; URBROJ: 2182-19-26-1 od 30. siječnja 2026. godine) nije zaprimljena niti jedna ponuda, Općina Bilice raspisuje ponovljeni javni natječaj za dodjelu dozvola na pomorskom dobru na području Općine Bilice za razdoblje 2026.-2027. godine.
	Temeljem članka 22. Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“, broj 16/24) minimalna godišnja naknada za dodjelu dozvole na pomorskom dobru može se iznimno umanjiti za 30 % od propisane Uredbom u ponovljenom natječaju ako temeljem provedenog javnog natječaja za djelatnost, koja je od važnosti za davatelja dozvole, nije zaprimljena niti jedna ponuda.
	Slijedom navedenog, početni iznos godišnjih naknada za dozvole na pomorskom dobru u ponovljenom natječaju se umanjuje za 30% od propisanih te će isti iznositi kako slijedi u tabelarnom prikazu: 

	Djelatnost
	Sredstvo
	Obračunska jedinica
	Naknada

	Iznajmljivanje sredstava
	brodica na motorni pogon
	     Po komadu
	560 €/kom

	
	daska za jedrenje, sandolina, pedalina, sup daska i sl.
	po komadu
	         70 €/kom

	Ugostiteljstvo i trgovina
	pripadajuća terasa objekta
	Po m²
	     42 €/m2

	
	Ambulantna prodaja (škrinja, aparati za sladoled i sl.)
	Po komadu (paušal)
	         210 €/kom

	
	Kiosk, prikolice, montažni objekti do 15 m² i sl.
	po komadu (paušal)
	         2.100 €/kom

	Komercijalno- rekreacijski sadržaji
	aqua park i drugi morski sadržaji
	   Po m²
	     7,00 € /po m2

	
	suncobrani, ležaljke
	po komadu
	        28 €/kom

	
	Zabavni sadržaji
	po komadu (paušal)
	       7,00 €/kom


d) Rok na koje se dodjeljuju dozvole na pomorskom dobru – 2 godine.


2. SADRŽAJ PONUDE

Ponuda za sudjelovanje na natječaju mora sadržavati:
· osnovne podatke o ponuditelju (fizičkoj osobi obrtniku, pravnoj osobi, zajednici ponuditelja): ime i prezime vlasnika obrta, naziv obrta odnosno naziv trgovačkog društva (u slučaju zajednice ponuditelja: naznaku vodećeg člana, svih članova i zamjenskih članova zajednice ponuditelja te osnovne podatke o svim navedenim članovima), odgovornu osobu u slučaju da je ponuditelj/vodeći član zajednice ponuditelja pravna osoba, adresu prebivališta/sjedišta, OIB, IBAN (u slučaju zajednice ponuditelja za svakog člana i za svakog zamjenskog člana zajednice ponuditelja), telefonski broj za kontakt, ime i prezime osobe sa kojom će se vršiti službena telefonska komunikacija u svezi javnog natječaja, adresu elektroničke pošte putem koje će se vršiti službena komunikacija s ponuditeljem (u slučaju zajednice ponuditelja vodećeg člana zajednice),
· izvadak iz sudskoga ili drugoga odgovarajućeg registra, ne starijeg od šest (6) mjeseci od dana objave javnog natječaja (za ponuditelja, sve članove zajednice ponuditelja i zamjenske članove ako ponudu podnosi zajednica ponuditelja), iz

kojeg mora biti razvidno da je ponuditelj registriran za djelatnosti za koju podnosi prijavu na natječaj,
· označenu mikrolokaciju iz Grafičkog priloga Plana za koju se dostavlja ponuda,
· naziv sredstava i njihov broj za koje se dostavlja ponuda,
· ponuđeni iznos godišnje naknade za dozvolu na pomorskom dobru,
· fotografija i veličina/gabarit (skica) sredstva,
· za upotrebu sredstva za obavljanje djelatnosti iz članka 7. stavak 1. točka 4.,5.i 6. Plana, za sredstvo kiosk, montažni objekt do 12 m2 i sl., pripadajuća terasa objekta, te ambulantna prodaja (škrinja, aparat za sladoled i sl.) - potvrdu Općine Bilice o prihvatljivosti izgleda i veličine sredstva za određenu mikrolokaciju,
· potvrda Općine Bilice o prethodnom iskustvu s ponuditeljem za dobro i odgovorno obavljanje djelatnosti odnosno korištenje pomorskog dobra,
· potvrda Općine Bilice da ponuditelj nije koristio pomorsko dobro i/ili obavljao djelatnost bez valjane pravne osnove i/ili uzrokovao štetu na pomorskom dobru i/ili za kojeg je ranije evidentirana pritužba na rad odnosno obavljanje djelatnosti na pomorskom dobru od strane nadležnih institucija, komunalnog ili pomorskog redara Općine Bilice,
· potvrda Općine Bilice da ponuditelj nema dugovanja prema Općini Bilice po bilo kojoj osnovi (komunalna naknada, komunalni doprinos, porez na korištenje javne površine, porez na kuće za odmor), ne stariju od 30 dana od dana objave javnog natječaja (u slučaju zajednice ponuditelja za svakog člana zajednice i zamjenske članove),
· izjava ovjerena kod javnog bilježnika kojom se daje suglasnost pomorskom redaru za uklanjanje i odvoz na deponij svih predmeta i stvari (sredstva) bez provedenog upravnog postupka, ukoliko se nalaze izvan odobrene ili protivno odobrenoj mikrolokaciji,
· izjava ovjerena kod javnog bilježnika kojom se daje suglasnost pomorskom redaru za uklanjanje i odvoz na deponij svih predmeta i stvari (sredstva) bez provedenog upravnog postupka, ako se predmeti i stvari (sredstva) nalaze na mikrolokaciji nakon isteka ili ukidanja dozvole na pomorskom dobru.
· bjanko zadužnica u iznosu od dvije minimalne godišnje naknade, koja mora biti izdana na propisanom obrascu, potvrđena kod javnog bilježnika te popunjena sukladno podzakonskom aktu kojom se uređuje oblik i sadržaj bjanko zadužnice, a kojom ovlaštenik dozvole na pomorskom dobru daje suglasnost  da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.
Ponude po ovom javnom natječaju obvezno je dostaviti u zatvorenim omotnicama s naznakom: “PONUDA ZA JAVNI NATJEČAJ ZA DODJELU DOZVOLA NA POMORSKOM DOBRU NA PODRUČJU OPĆINE BILICE ZA RAZDOBLJE 2026.-
2027. GODINE - NE OTVARATI”, na adresu: Općina Bilice, Bosuć 2A, 22220 Bilice.
Ponude trebaju biti zaprimljene u prijamnoj pisarnici Općine Bilice, Bosuć 2A Bilice, do 20.03.2026. godine, do 15:00 sati, bez obzira na način dostave.


Obrasci za nadmetanje za dodjelu dozvola na pomorskom dobru na području Općine Bilice za razdoblje 2026.-2027. godine moraju biti ispunjeni isključivo korištenjem računala. 
Nepotpune i nepravodobno pristigle ponude neće se razmatrati.
Nakon roka za zaprimanje ponuda, nijedan ponuditelj ne može mijenjati sadržaj svoje ponude niti je zamijeniti novom.
Otvaranje ponuda obavit će se u zgradi Općine Bilice, sali za sastanke, Bosuć 2A, 22220 Bilice. 

3. UVJETI NATJEČAJA I OCJENJIVANJE PONUDA
Obvezni uvjeti:
a) da je ponuditelj registriran za djelatnosti za koju podnosi prijavu na natječaj
b) da ponuditelj nema dugovanja prema Općini Bilice po bilo kojoj osnovi (komunalna naknada, komunalni doprinos, porez na korištenje javne površine, porez na kuće za odmor i sl.), ne stariju od 30 dana od dana objave javnog natječaja
c) da ponuditelj nije koristio pomorsko dobro bez valjane pravne osnove i/ili uzrokovao štetu na pomorskom dobru.
Ocjenjivanje ponuda:
Najpovoljnijom ponudom za obavljanje pojedine djelatnosti sa određenim sredstvima na pojedinoj mikrolokaciji, smatrat će se ona ponuda koja je, uz ispunjavanje uvjeta iz natječaja, ocijenjena najvećim brojem bodova prema sljedećem:
a) ponuđeni iznos naknade za dozvolu na pomorskom dobru – kriterij iznosi najviše 60% ocjene ponude - odnosno maksimalno 60 bodova
b) prethodno iskustvo i dobro i odgovorno obavljanje djelatnosti, odnosno korištenje pomorskog dobra – kriterij iznosi najviše 10% ocjene ponude - odnosno maksimalno 10 bodova
c) upotreba opreme i pratećih instalacija i pružanje usluga koje koriste ekološki prihvatljive materijale – kriterij iznosi najviše 10% ocjene ponude - odnosno maksimalno 10 bodova
d) vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – kriterij iznosi najviše 10 % ocjene ponude - odnosno maksimalno 10 bodova
e) veći ili inovativni razvoj turističke ponude u usporedbi s postojećom – kriterij iznosi najviše 10% ocjene ponude - odnosno maksimalno 10 bodova.
Ako dvije ili više ponuda za pojedinu djelatnosti sa određenim sredstvima na pojedinoj mikrolokaciji, imaju najveći broj bodova, najpovoljnija ponuda je ona ponuda koja je ostvarila veći broj bodova iz kriterija ponuđenog iznosa naknade, a ako ponude imaju i isti broj bodova iz kriterija ponuđenog iznosa naknade, prednost ima ona ponuda koja je ranije podnesena.

4. NAPOMENA
Odluka o odabiru najpovoljnijih ponuditelja za dodjelu dozvola donosi se u roku od 30 dana od dana isteka roka za dostavu ponuda.
Načelnik zadržava pravo poništenja natječaja ili dijela natječaja, bez posebnog obrazloženja, ako je to u interesu Općine.
Sve dodatne informacije u svezi ovog javnog natječaja kao i obrasci za podnošenje ponuda, zahtjeva za potvrde te izjava mogu se dobiti u Jedinstvenom upravnom odjelu Općine Bilice, Bosuć 2A, 22220 Bilice, na broj telefona 022/310-599 ili putem e-

maila: info@opcina-bilice.hr

PRILOG:
1. Grafički prikaz – Mikrolokacije za Plan upravljanja pomorskim dobrom - 2026. – 2027.godine
2. Zbog obima materijala Grafičkog prikaza (Grafički prikaz – Mikrolokacije za Plan upravljanja pomorskim dobrom - 2026. – 2027.godine), i nemogućnosti objavljivanja istog u Slobodnoj Dalmaciji, isti će biti objavljen u  Službenom glasniku Općine Bilice, na oglasnim pločama i na službenim mrežnim stranicama Općine Bilice, a uvid u isti je moguć u Jedinstvenom upravnom odjelu Općine Bilice, Bosuć 2A, Bilice, svakog radnog dana u vremenu od 08:00 do 15:00 sati, za vrijeme trajanja objave ovog javnog natječaja.





         NAČELNIK
          Ive Ćaleta-Car, bacc.ing.el.techn.inf.

